عیسو

نبی اسحاق کے جڑواں بیٹوں میں سے ایک، دوسرے بیٹے کا نام یعقوب تھا جو ایک مشہور نبی ہیں۔ ان کی ماں کا نام ربقہ تھا۔ جو اسحاق کی بیوی تھیں، عہد نامہ قدیم کے بیان کے مطابق اس شادی کے 20 سال تک کوئی اولاد نہ ہوئی، تب اسحاق نے دعا کی، جو قبول ہوئی اور جڑواں بیٹے ہوئے۔[کتاب پیدائش] باب 25 عیسو نبی نہیں تھا بلکہ عہد نامہ قدیم کی کتاب ملاکی میں ہے کہ، خدا نے اس سے عداوت رکھی اور عہد نامہ جدید میں عبرانیوں کے نام خط کے مطابق وہ لادین تھا۔عہد نامہ قدیم، ملاکی باب 1، ورس 3عہد نامہ جدید، عبرانیوں، باب 12، ورس 16 اسلام میں بھی عیسو نام کے کسی نبی کا ذکر نہیں، لیکن مسلمان عہد نامہ قدیم میں عیسو اور یعقوب نبی کی دشمنی کے واقعات اور جانشینی کے اس واقعہ کو قبول نہیں کرتے۔

 پیدائش 
حضرت اسحاق کی عمر 40 برس تھی، جب ان کی شادی، ربقہ سے ہوئی، جو بیتو ایل کی بیٹی اور لابن کی بہن تھی۔ شادی کے پہلے 20 برس تک ان کی اولاد نہ ہوئی تب حضرت اسحاق نے دعا کی۔ عیسو اور یعقوب دو بیٹے پیدا ہوئے۔ کتاب پیدائش کا بیان ہے کہ یہ دونوں پیٹ میں ہی ایک دوسرے کے دشمن تھے، جب پیدا ہوئے تب بھی ایک کا پاؤں دوسرے کے ہاتھ میں تھا۔ تبھی خدا کی طرف سے بتا دیا گيا کہ یہ دونوں دو قوموں کے سردار ہوں گئے۔
 پہلوٹھا ہونے سے دستبردار 
عہد نامہ قدیم کے مطابق کیونکہ پہلوٹھے کو کچھ حقوق زاہد حاصل ہوتے تھے، اس لیے عیسو کو یعقوب سے زیادہ حق ملنا تھا، یعنی وہ اپنے باپ حضرت اسحاق کے جانشین ہوتے، لیکن عہد نامہ میں ایک واقعہ اس زمن میں آیا ہے کہ ایک دن عیسو جنگل سے تھکا ہارا، بھوکا گھر آیا، تب بھائی یعنی حضرت یعقوب نے دال پکائی ہوئی تھی اس نے مانگی، تو یعقوب نے شرط رکھی کہ تم اپنے پہلوٹھا ہونے کا حق مجھے سونپ دو، عیسو بھوک کی شدت کی وجہ سے پہلوٹھے ہونے سے دستبردار ہو گيا۔کتاب پیدائش، باب 26، ورس 29 تا 34

 جانشینی کا واقعہ 
یہودیت میں پہلوٹھا یعنی سب سے پہلا پیدا ہونے والا لڑکا ہی اپنے باپ کی وراثت کا زیادہ حق دار ہوتا تھا، اس کو ہی باپ کے بعد، سرداری یا اگر باپ نبی ہے تو نبوت ملتی تھی۔عہد نامہ قدیم، استشناء، باب 21 ورس 15 عہد نامہ قدیم کی روایت کے مطابق ایک بار عیسو نے بھوک کی شدت سے مجبور ہو کر کھانے کے لیے اپنے پہلوٹھے ہونے کا حق، چھوٹے بھائی کو بیچ دیا تھا۔کتاب پیدائش، باب 25، ورس 29 تا 34 اس لیے اب وہی باپ کا جانشین ہو سکتا تھا، خود اسحاق نبی بھی عیسو کو چاہتے تھے، مگران کی بیوی ربقہ چھوٹے بیٹے یعقوب کو، مسیحی روایات کے مطابق جب نبی اسحاق بوڑھے اور نابینا ہو گئے تو انھوں نے عیسو کو کہا کہ جا کر شکار کر لا اور مجھے کھلا تا کہ تجھے دعا دوں۔ ربقہ سمجھ گئی کہ یہ اب عیسو کو جانشین بنانے لگے ہیں، ان نے یعقوب کو کہا کہ بکری زبح کر کے باپ کو کھلا اور بکری کی کھال یعقوب کے جسم پر لپیٹ دی، کیوں کہ عیسو کے جسم پر بال تھے۔ عیسو سے پہلے ہی یعقوب کھانا لے کر باپ کے پاس پہنچ گيا، وہ نابینا تھے اس لیے چھو کو دیکھا تو جسم پر بال محسوس ہوئے، کھانا کھا کر رواج کے مطابق جانشینی کی دعا دی، اس کے بعد عیسو آیا اور تب اسحاق و عیسو کو پتہ چلا کہ، یعقوب دھوکے سے جانشین بن چکا ہے۔ اس پر عیسو نے باپ کے بعد یعقوب کو مار ڈالنے کی دھمکی دی۔کتاب پیدائش، باب 27 ورس 1 تا 4

 عیسو کی اولاد 
عہد نام قدیم کے باب 36 میں عیسو کی بیویوں، بیٹوں اور ان کی نسل کی یہ تفصیل دی گئی ہے۔

 شجرہ نسب 

 مزید دیکھیے 
 یعقوب
 یعقوب علیہ السلام

 حوالہ جات 


زمرہ:ادوم
زمرہ:بائبلی جڑواں
زمرہ:شخصیات تورات
زمرہ:عہد نامہ قدیم کی شخصیات
زمرہ:قبل مسیح کی شخصیات
زمرہ:کتاب پیدائش
زمرہ:کتاب پیدائش کی شخصیات
زمرہ:یعقوب
زمرہ:ویکی ڈیٹا سے مطابقت رکھنے والی مختصر تفصیل
زمرہ:کتاب جوبلی